CELEX: 62006FJ0050
Language: hu
Date: 2007-04-25
Title: A Közszolgálati Törvényszék (harmadik tanács) 2007. április 25-i ítélete. # Maddalena Lebedef-Caponi kontra az Európai Közösségek Bizottsága. # Tisztviselők. # F-50/06. sz. ügy

A KÖZSZOLGÁLATI TÖRVÉNYSZÉK ÍTÉLETE
      (harmadik tanács)
      2007. április 25.
      F‑50/06. sz. ügy
      Maddalena Lebedef‑Caponi
      kontra
      az Európai Közösségek Bizottsága
      „Tisztviselők – Értékelés – Szakmai előmeneteli jelentés – 2001–2002. évi értékelési időszak – A személyzeti szabályzat 43. cikkének általános végrehajtási rendelkezései – A személyzeti szabályzat 26. cikke”
      Tárgy: Az EK 236. és az EA 152. cikk alapján benyújtott kereset, amelyben M. Lebedef‑Capioni a róla szóló, a 2001. július 1‑je és
         2002. december 31. közötti időszakra vonatkozó szakmai előmeneteli jelentés megsemmisítését kéri.
      
      Határozat: A Közszolgálati Törvényszék a M. Lebedef‑Caponiról szóló, a 2001. július 1‑je és 2002. december 31. közötti időszakra vonatkozó
         szakmai előmeneteli jelentést megsemmisíti. A Közszolgálati Törvényszék az Európai Közösségek Bizottságát kötelezi a költségek
         viselésére.
      
      Összefoglaló
      Intézmények jogi aktusai – Visszavonás – Jogellenes aktusok – Hatály eljárási hiba esetén
      
      Ha az adminisztráció úgy dönt, hogy a döntéshozatali eljárás hibás volta miatt visszavon valamely aktust, vagy ha a közösségi
         bíróság által eljárási hiba miatt megsemmisített határozatot másikkal pótolja, lehetősége van arra, hogy a tapasztalt hiba
         kiküszöböléséhez szükséges intézkedésre való szorítkozás helyett újból lefolytassa a teljes döntéshozatali eljárást. Következésképpen,
         ha az adminisztráció valamely aktus visszavonásával formális garanciát ad az érintettnek arra, hogy a döntéshozatali eljárást
         elölről kezdi, akkor a bizalomvédelem elvének megsértése nélkül nem változtathatja meg a vállalását azzal, hogy a visszavonás
         hatályát az eljárás jogellenes szakaszaira korlátozza.
      
      (lásd a 38., 45. és 46. pontot)